אסון הטבע באודר

אסון הטבע באודר התרחש בחודש יולי 2022 בנהר אודר, בו נצפה אירוע תמותה המונית של דגים, בונים, סרטני נהרות וחיות בר אחרות שחיו לאורך גדותיו. למעלה מ-100 טונות<ref></ref> של דגים מתים הוצאו ממי הנהר, דבר שגרם לחשש שהמים הורעלו. השרה לאיכות הסביבה הגרמנית, תקפה את פולין, על רקע הזיהום החמור בנהר שגובל בין המדינות. משבר האמון בין המדינות כתוצאה מהאירוע העמיד את פולין וגרמניה עד לכדי משבר דיפלומטי ביניהן.

אף על פי שהסיבה למות הדגים ובעלי החיים האחרים לא ברורה, קיימות מספר תיאוריות לתופעה, הכוללות את: ההשפעות של חום הקיץ ורמות מים נמוכות ביותר בנהר עקב הבצורת האירופית, רמות חמצן מופחתות עקב החום והעמסת חומרים מזינים, או להפך, זינוק ברמות החמצן עקב החדרת חומר מחמצן, וזיהום מי הנהר על ידי כימיקלים כולל כספית, מסיטילין, מלחים או ביוב אחר.

השלטונות הפולניים הגיבו באטיות לתופעה והדבר הפך לשערורייה, שגרמה לפיטורי הפקידים הפולנים שהיו אחראים על ניהול המים והגנת הסביבה. פרס של מיליון זלוטי (210,000 דולר נכון לאוגוסט 2022) הוצע עבור מידע אודות אשמים אפשריים.<ref></ref>

== הנהר אודר ==

האודר זורם מאוסטרבה שבהרי הסודטים שבצפון צ'כיה, דרך הגבול הצ'כי-פולני לפולין, מתחבר לתעלת גליביצה , עובר את שלזיה התחתונה, כולל תעלת ורוצלב הגדולה, מגיע לגבול גרמניה-פולין, ולאחר מכן מתנקז לאורך הגבול לים הבלטי ליד העיר שצ'צ'ין שבצפון פולין. הנהר הוסב לתנועת דוברות כבדות לפני עשרות שנים, עקב התיעוש הכבד באוסטרבה, שלזיה העילית (המחוברת לנהר באמצעות התעלה ונהר קלודניצה להובלת פחם ממכרות הפחם הגדולים הרבים של שלזיה) ושלזיה התחתונה, במיוחד לשינוע מוצרים מהמפעלים הכימיים הגדולים בקנדז'ז'ין-קוז'לה וברז'ג דולני. מאזור וורוצלב הנהר אודר מזוהם מאוד. בשנת 2012, העבירו על הנהר יותר מ-100 טונות של מתכות כבדות אל הים הבלטי [https://www.gios.gov.pl/en/ (נתון רשמי)].<ref></ref><ref></ref> בשנת 2022 כתוצאה מהאיסור הפולני על ייבוא פחם רוסי<ref></ref> פולין החלה להאיץ את כריית הפחם על אדמתה, להוביל אותו בדוברות על הנהר ובמקביל העמיקו את ערוץ הנהר, עובדה שעשויה לעלות לפני המים את כמות המזהמים הרעילים (כולל מתכות כבדות) ששקעו בתחתית הנהר במהלך השנים.<ref></ref><ref></ref>

== גילוי התופעה ==
אגן הניקוז של הנהר אודר משתרע על שטח של 119,074 קילומטרים רבועים בצ'כיה, פולין וגרמניה
מקרי המוות של הדגים דווחו על ידי דייגים מקומיים שדגו על גדות הנהר סביב העיירה אולאווה כבר במרץ 2022. מות הדגים בכמויות גדולות התחדש שוב בסוף יולי 2022.<ref name="DW"></ref> ב-11 באוגוסט 2022, במהלך יום אחד, מתנדבים ודייגים הוציאו לפחות 10 טונות דגים מתים בסיוע ציוד מכני הנדסי מקטע הנהר שאורכו כ-200 קילומטרים. קטע הנהר נמצא מצפון לעיר לאולווה בדרום מערב פולין.<ref></ref><ref></ref><ref name="sky"></ref><ref></ref> הדיווחים אודות התופעה נמסרו לשלטונות על ידי הדייגים המקומיים, אך בניגוד לדיווחים אלה הגופים הרגולטורים כלל לא דיווחו עליה.<ref></ref> במקביל למות הדגים נמצאו גם בעלי חיים מתים אחרים שכללו בונים, סרטני נהרות, חיות בר וציפורים.<ref></ref>

== הגורמים והסיבות האפשריים ==
תחילה עלה חשד שסיבת המוות הייתה הרעלה על ידי חומר רעיל בלתי ידוע.<ref></ref> דגימות מים שנלקחו מהנהר ב-28 ביולי הראו סבירות גבוהה להימצאותו של המזהם מסוג מסיטילין , אף על פי שממשלת פולין טענה שהמזהם לא קיים בדגימות שנלקחו לאחר 1 באוגוסט.<ref name=":0"></ref><ref></ref>

מעבדה גרמנית מצאה עקבות של כספית,<ref> </ref> אך ממשלת פולין דיווחה כי הבדיקות שלהם קבעו שהרעלת כספית אינה הגורם למוות. לטענתם, ההרעלה נגרמה על ידי " אצות זהב ", במיוחד מהסוג פרימנזיום פרוום .<ref></ref>

מלשכת השר לאיכות הסביבה של ברנדנבורג, גרמניה, אקסל פוגל, נמסר שהמעבדות הגרמניות מעריכות שייתכן שהמוות של הדגים נגרם כתוצאה מכמויות גדולות של מלח במים.<ref></ref> מנתונים שנמדדו באמצעות תחנת ניטור אוטומטית לאיכות המים בעיר פרנקפורט לאורך קטע הנהר, באורך שמעל 100 קילומטרים במורד הזרם, ציינו שהחל מ-4 באוגוסט המוליכות החשמלית של המים עלתה באופן חריג. נתונים אלה הראו גם שינויים גדולים בפרמטרים אחרים של איכות המים. ב-7 באוגוסט דווח שכמות החמצן המומס כמעט הוכפלה. המוליכות החשמלית, ספיגת ה-UV, רמות החנקות צנחו והכלורופיל עלה בפקטור של עד פי עשרה. המים הפכו גם עכורים יותר וערכי ה-pH שלהם עלו לכדי 8.8–9.2. שינויים אלה יכולים להעיד על רמות מוגברות של מלח במי הנהר,<ref></ref> שינויים אלה במימי הנהר חופפים לעובדה שמאז 7 באוגוסט הגיעה כמות עצומה של מלח לעיר.<ref></ref>

=== השלכות ===
דגים מתים כתוצאה מהאסון הסביבתי ב-2022 בנחל אודר (13 באוגוסט)
לטענת החוקרים המערכת האקולוגית של הנהר נפגעה קשות. המדענים חוששים שאם הנזק נגרם מהרעלת כספית, הפגיעה במערכת האקולוגית תמשך זמן רב, כי הכספית היא מתכת כבדה שהשפעתה ושרידותה מתמשכת.<ref></ref> בנוסף ישנן גם השלכות בריאותיות חמורות בעלות פוטנציאל גבוה לפגיעה בבני אדם.<ref></ref>

== תגובות ==
דגים מתים לאורך נהר האודר
הופעל לִחץ על ראש ממשלת פולין, מתאוש מורבייצקי לפעול בדחיפות לפיטורי שני פקידי ממשל כתוצאה מהאירוע, ראש רשות המים, וראש הרשות הסביבתית.<ref></ref><ref></ref> הדבר גרם לזעזוע פנימי במפלגת השלטון חוק וצדק הפולנית.<ref></ref>

תושבי פולין המקומיים התנגדו לפעולות הממשלה,<ref></ref> וכשהטלוויזיה הממלכתית נמנעה מדיווחים על הנושא, החלו האשמות נרחבות על כיסוי והסתרה מצד הממשלה.<ref></ref><ref></ref> הביקורת הייתה גם על ראשי המחוזות המקומיים.<ref name="gazeta1"></ref>

האופוזיציה הפולנית האשימה את ממשלת פולין בכך שהגיבה באיטיות לנוכח המצב המתפתח, להקטנה היקף הבעיה.<ref></ref> הממשלה הפולנית אמרה שהעבריינים ייענשו בחומרה, תוך שהיא מאשימה את הפוליטיקאים מהאופוזיציה, בפרט דונלד טוסק ורפאל טרזסקוסקי, בהגזמה בנושא. מאידך התקשורת הממשלתית משווה את המצב כאירועים מינוריים.<ref name="wiadWP"></ref> ב-12 באוגוסט, סגן שר התשתיות הפולני, האשים את האופוזיציה ואת האקולוגים, וקבע שהנהר בטוח לכניסה אליו, ומותר לדיג.<ref></ref> חברה מפלגת "חוק וצדק" הפולנית, הכריזה בפומבי על תיאוריה מופרכת לפיה סיבת האסון נבעה מפעילות של גורמים זרים.<ref></ref>

חלק מהדייגים המקומיים שדגים על גדות הנהר חוששים שהדגים לא יחזרו לעולם לנהר,<ref></ref> סטפי למקה , מהמשרד הפדרלי של גרמניה לאיכות הסביבה, שימור הטבע, בטיחות גרעינית והגנת הצרכן, כינתה את המצב קטסטרופה ואסון אקולוגי מזעזע.<ref></ref> פקידים גרמנים התלוננו גם על חוסר התקשורת מצד הפקידים הפולנים.<ref name="guardian"></ref>

==ראו גם ==
* גל החום באירופה (2022)
* הבצורת באירופה (2022)

== קישורים חיצוניים ==

* [https://rotter.net/forum/scoops1/756040.shtml אסון אקולוגי בנהר האודר, השני בגודלו בפולין, רוטרנט]
* 
* 
* 
* 
* 
* 
* 
* [https://biqdata.wyborcza.pl/biqdata/7,159116,28796195,katastrofa-ekologiczna-na-odrze-kalendarium-i-mapy.html?_ga=2.45477920.543459705.1660826557-2119345639.1592730206 Summary including timeline and a map related to the event ] 

== הערות שוליים ==

קטגוריה:יחסי גרמניה–פולין
קטגוריה:אסונות ב-2022
קטגוריה:אסונות טבע ב-2022
קטגוריה:גלי חום
קטגוריה:2022 בפולין
קטגוריה:2022 בגרמניה